wickkiey/tamil-wikipedia-chunked huggingface dataset:
# கரிகோல் ராஜு

## திரைப்படவியல்

### 1960கள்

| - | 1960 | குறவஞ்சி |
| --- | --- | --- |
| 1960 | ராஜா தேசிங்கு |  |
| 1960 | ஸ்ரீ வள்ளி |  |
| 1961 | அன்பு மகன் |  |
| 1961 | குமுதம் |  |
| 1961 | *நாகநந்தினி* |  |
| 1961 | பாக்கியலட்சுமி |  |
| 1962 | நெஞ்சம் மறப்பதில்லை |  |
| 1962 | போலீஸ்காரன் மகள் |  |
| 1962 | ஆடிப்பெருக்கு |  |
| 1962 | பாத காணிக்கை | Villager |
| 1962 | காத்திருந்த கண்கள் |  |
| 1962 | தெய்வத்தின் தெய்வம் |  |
| 1963 | பணத்தோட்டம் | Prisoner |
| 1963 | *யாருக்கு சொந்தம்* |  |
| 1963 | ஆனந்த ஜோதி |  |
| 1963 | கடவுளைக் கண்டேன் |  |
| 1963 | கற்பகம் |  |
| 1964 | காதலிக்க நேரமில்லை |  |
| 1964 | கலைக்கோவில் |  |
| 1964 | பச்சை விளக்கு | கரீம் |
| 1964 | பணக்கார குடும்பம் |  |
| 1964 | ஆண்டவன் கட்டளை | பெருமாள் |
| 1964 | ஆயிரம் ரூபாய் |  |
| 1964 | வழி பிறந்தது |  |
| 1964 | நவராத்திரி |  |
| 1965 | கார்த்திகைத்தீபம் |  |
| 1965 | கலங்கரை விளக்கம் |  |
| 1966 | சித்தி | மார்வாடி |
| 1966 | நான் ஆணையிட்டால் |  |
| 1966 | மதராஸ் டு பாண்டிச்சேரி |  |
| 1966 | நீ | சாமி |
| 1966 | மகாகவி காளிதாஸ் | நாவிதர் |
| 1966 | கௌரி கல்யாணம் |  |
| 1966 | சந்திரோதயம் |  |
| 1966 | குமரிப் பெண் |  |
| 1966 | பெற்றால்தான் பிள்ளையா |  |
| 1967 | காவல்காரன் | நோயாளி |
| 1967 | சோப்பு சீப்பு கண்ணாடி |  |
| 1968 | ஒளி விளக்கு |  |
| 1968 | புதிய பூமி |  |
| 1968 | கண்ணன் என் காதலன் | வழக்கறிஞர் |
| 1969 | அடிமைப் பெண் |  |
| 1969 | பெண்ணை வாழவிடுங்கள் |  |
| 1969 | நான்கு கில்லாடிகள் |  |
| 1969 | அத்தை மகள் |  |
# கரிகோல் ராஜு

## திரைப்படவியல்

### 1970கள்

| 1970 | மாட்டுக்கார வேலன் |  |
| --- | --- | --- |
| 1970 | சொர்க்கம் | பயில்வான் |
| 1970 | கல்யாண ஊர்வலம் |  |
| 1970 | மாலதி |  |
| 1970 | பாதுகாப்பு |  |
| 1971 | அன்னை வேளாங்கண்ணி | கிராமவாசி |
| 1971 | நீரும் நெருப்பும் |  |
| 1971 | வீட்டுக்கு ஒரு பிள்ளை |  |
| 1971 | குமரிக்கோட்டம் |  |
| 1972 | ராணி யார் குழந்தை | காவல் துணை ஆய்வாளர் |
| 1972 | நான் ஏன் பிறந்தேன் | அஞ்சல்காரர் |
| 1972 | குறத்தி மகன் |  |
| 1972 | சங்கே முழங்கு |  |
| 1972 | ராமன் தேடிய சீதை |  |
| 1972 | சக்தி லீலை |  |
| 1972 | அன்னமிட்ட கை |  |
| 1972 | ராணி யார் குழந்தை |  |
| 1973 | வீட்டுக்கு வந்த மருமகள் |  |
| 1973 | தேடிவந்த லட்சுமி |  |
| 1974 | ஏன் |  |
| 1974 | சுவாதி நட்சத்திரம் |  |
| 1974 | நேற்று இன்று நாளை |  |
| 1974 | குல கௌரவம் |  |
| 1974 | சிரித்து வாழ வேண்டும் | சூதாட்டக்காரர் |
| 1975 | இதயக்கனி |  |
| 1975 | நாளை நமதே |  |
| 1975 | பல்லாண்டு வாழ்க |  |
| 1976 | நல்ல பெண்மணி |  |
| 1976 | உழைக்கும் கரங்கள் |  |
| 1977 | நவரத்தினம் |  |
| 1977 | இன்றுபோல் என்றும் வாழ்க |  |
| 1977 | மீனவ நண்பன் |  |
| 1979 | ஞானக்குழந்தை | புழலேந்தர் |
# கரிகோல் ராஜு

## திரைப்படவியல்

### 1980கள்

| 1982 | தூறல் நின்னு போச்சு |
| --- | --- |
| 1982 | இரட்டை மனிதன் |
| 1982 | கோழி கூவுது |
| 1985 | கீதாஞ்சலி |
# கரிகோல் ராஜு

## திரைப்படவியல்

### 1990கள்

| 1991 | நாடு அதை நாடு | } |
| --- | --- | --- |
# சஞ்சிப் குமார் மல்லிக்

**சஞ்சிப் குமார் மல்லிக்** (Sanjib Kumar Mallick) ( ; பிறப்பு 11 ஏப்ரல் 1975) ஒடிசாவைச் சேர்ந்த ஒரு இந்திய அரசியல்வாதி ஆவார். இவர் ஒடிசா அரசியலில் பிஜு ஜனதா தளத்துடன் இணைந்து செயல்பட்டு வருகிறார். 2019 ஒடிசா சட்டமன்றத் தேர்தலில் பிஜு ஜனதா தளத்தின் உறுப்பினராக பத்ரக் தொகுதியில் இருந்து ஒடிசா சட்டப் பேரவைக்கு தேர்ந்தெடுக்கப்பட்டார். இவர் பாரதிய ஜனதா கட்சியின் பிரதீப் நாயக்கை 33,389 வாக்குகள் வித்தியாசத்தில் தோற்கடித்தார்.
# சஞ்சிப் குமார் மல்லிக்

## தொடக்க கால வாழ்க்கை மற்றும் குடும்பம்

சஞ்சிப் மல்லிக் 11 ஏப்ரல் 1975 அன்று பத்ரக்கில் முன்னாள் இந்திய அரசியல்வாதியான இருதானந்த மல்லிக் மற்றும் அன்னபூர்ணா மல்லிக் ஆகியோருக்குப் பிறந்தார். இவரது சகோதரர் மனாஸ் ரஞ்சன் மல்லிக் ஒடிசா சட்டமன்ற உறுப்பினராக இருந்தார்.
# சஞ்சிப் குமார் மல்லிக்

## அரசியல் வாழ்க்கை

சஞ்சிப் தனது தந்தை மற்றும் சகோதரரின் மரணத்திற்குப் பிறகு தீவிர அரசியலில் நுழைந்தார். இவர் பிஜு ஜனதா தளத்தில் சேர்ந்து 2019 ஒடிசா சட்டமன்றத் தேர்தலில் பத்ரக்கிலிருந்து 16 வது ஒடிசா சட்டமன்றத்திற்குத் தேர்ந்தெடுக்கப்பட்டார்.
# தர்மசாத்திரா தேசிய சட்ட பல்கலைக்கழகம்

**தர்மசாத்திரா தேசிய சட்டப் பல்கலைக்கழகம்** (*Dharmashastra National Law University, Jabalpur*) என்பது இந்தியாவின் மத்தியப் பிரதேசத்தில் உள்ள ஜபல்பூரில் அமைந்துள்ள ஒரு தேசிய சட்டப் பல்கலைக்கழகம் ஆகும். இது 2018-ல் மத்தியப் பிரதேச தர்மசாத்திர தேசிய சட்டப் பல்கலைக்கழக ஆணையால் நிறுவப்பட்டது. 2021ஆம் ஆண்டு நிலவரப்படி, இப்பல்கலைக்கழகத்தின் வேந்தராக மத்தியப் பிரதேச உயர் நீதிமன்றத்தின் தலைமை நீதிபதி மாண்புமிகு நீதியரசர் இரவி மலிமத் மற்றும் துணைவேந்தர் பேராசிரியர் வி நாகராஜ் ஆவார்.
# தர்மசாத்திரா தேசிய சட்ட பல்கலைக்கழகம்

## கண்ணோட்டம்

தர்மசாத்திரா தேசிய சட்டப் பல்கலைக்கழகத்திற்கு ஜபல்பூர் வானூர்தி நிலையத்திற்கு அருகில் 120 ஏக்கர் நிலம் ஒதுக்கப்பட்டுள்ளது. உள்கட்டமைப்பு மேம்பாடு முடியும் வரை, ஜபல்பூரில் உள்ள ரிட்ஜ் சாலையில் உள்ள பாரத ரத்னா பீம் ராவ் அம்பேத்கர் தொலைத்தொடர்பு பயிற்சி நிறுவனத்தில் இப்பல்கலைக்கழகம் செயல்படும். தர்மசாசுத்திரா தேசிய சட்ட பல்கலைக்கழகம் ஐந்தாண்டு ஒருங்கிணைந்த சட்டப் படிப்பு மற்றும் ஒரு வருடச் சட்டப் படிப்பு பாடத் திட்டத்தை வழங்குகிறது.
# தர்மசாத்திரா தேசிய சட்ட பல்கலைக்கழகம்

## இணைப்புகள்

தர்மசாத்திரா தேசிய சட்ட பல்கலைக்கழகம் பல்கலைக்கழக மானியக் குழுவால் மாநில பல்கலைக்கழகமாக அங்கீகரிக்கப்பட்டுள்ளது.
# தர்மசாத்திரா தேசிய சட்ட பல்கலைக்கழகம்

## ஆராய்ச்சி மையங்கள்

- பன்னாட்டு வர்த்தகம் மற்றும் முதலீட்டுச் சட்ட ஆய்வு மையம்
- மாற்றுத் தகராறு தீர்வு மையம்
- போட்டி சட்டம் மற்றும் கொள்கை ஆராய்ச்சி மையம்
- குற்றவியல் நீதி நிர்வாக மையம்
- சுற்றுச்சூழல் சட்டத்திற்கான மையம்
- மனித உரிமைகள் ஆராய்ச்சி மற்றும் ஆய்வுகளுக்கான மையம்
# தர்மசாத்திரா தேசிய சட்ட பல்கலைக்கழகம்

## உதவித்தொகை

மத்தியப் பிரதேசம், பிற மாநிலங்கள் மற்றும் மத்திய அரசு வழங்கும் பல்வேறு உதவித்தொகைகளை இங்குப் பயிலும் மாணவர்கள் பெறுகின்றனர்.
# கீழ் ஏரி

**கீழ் ஏரி** (*Lower Lake - Bhopal*)அல்லது **சோட்டா தலாப்** என்பது இந்தியாவின் மத்தியப் பிரதேச மாநிலத்தின் தலைநகரான போபாலில் உள்ள ஒரு ஏரி ஆகும். போஜ்டல் அல்லது மேல் ஏரியுடன் சேர்ந்து, இது போஜ் ஈர நிலத்தை உருவாக்குகிறது.
# கீழ் ஏரி

## வரலாறு

இந்த ஏரி 1794-ல் நகரத்தை அழகுபடுத்துவதற்காக உருவாக்கப்பட்டுக் கட்டப்பட்டது. நவாப் ஹயாத் முகம்மது கான்பகதூரின் மந்திரி சோட் கான் என்பவரால் கட்டுமானப் பணிகள் மேற்கொள்ளப்பட்டன.
# கீழ் ஏரி

## நிலவியல்

கீழ் ஏரி மேல் ஏரிக்குக் கிழக்கே அமைந்துள்ளது. ஒரு மண் அணை இரண்டு ஏரிகளையும் பிரிக்கிறது. இரண்டு ஏரிகளும் உயரப் பகுதியில் கட்டப்பட்டுள்ளன. மேல் ஏரியின் மிகக் குறைந்த மட்டமானது கீழ் ஏரியின் மிக உயர்ந்த மட்டத்திற்குக் கீழே உள்ளது.  
கீழ் ஏரி 1.29 ஹெக்டேர் பரப்பளவில் (நீர் பரவல்) அமைந்துள்ளது. இதன் நீர்ப்பிடிப்பு பகுதி 9.6 சதுர கி. மீ. ஆகும். இந்த ஏரி மேல் ஏரியிலிருந்து நிலத்தடி கசிவு நீரைப் பெறுகிறது. 1850களில், ஏரியின் அதிகபட்ச மற்றும் குறைந்தபட்ச ஆழம் முறையே 11.7 மீ மற்றும் 6.16 மீ ஆகும். 2011-ன் படி, அதிகபட்ச ஆழம் 10.7 மீ ஆகும்.  
கீழ் ஏரிக்கு எந்த புதிய நீர் ஆதாரமும் இல்லை; இது மேல் ஏரியிலிருந்து கசிவு நீரையும், 28 கழிவுநீர் நிரப்பப்பட்ட நுல்லாக்களிலிருந்து வடிகால்களையும் பெறுகிறது. இது பேட்வா ஆற்றின் சிறிய துணை ஆறான கலாலி ஆற்றில் இணைகின்ற பத்ரா ஆற்றில் வடிகிறது.
# கீழ் ஏரி

## மாசுபாடு

நகரிலிருந்து வெளியேறும் சாக்கடை வடிகால், நன்னீர் ஆதாரம் இல்லாதது மற்றும் வணிக ரீதியில் துணி துவைப்பது போன்ற காரணங்களால் கீழக்கரை ஏரி மாசுபடுகிறது. முழு ஏரியும் ஊட்டஞ் செறிதலால் பாதிக்கப்பட்டுள்ளது. மேலும் இதன் நீர் குடிப்பதற்கு ஏற்றதாக இல்லை.
# ஆர். விஸ்வநாதன்

**ஆர். விஸ்வநாதன்** (*R. Viswanathan*) ஒரு இந்திய அரசியல்வாதி ஆவார். இவர் இந்திய கம்யூனிஸ்ட் கட்சியின் தலைவராகப் பணிபுரிந்தார். இவர் 1996 ஆம் ஆண்டு முதல் 1999 ஆம் ஆண்டு வரை வேளாண்மை துறை அமைச்சராகப் பதவி வகித்தார். இவர் புதுச்சேரி சட்டமன்றத்திற்கு ரெட்டியார்பாளையம் தொகுதியில் இருந்து நான்கு முறை தேர்ந்தெடுக்கப்பட்டார். இவர் இந்திய கம்யூனிஸ்ட் கட்சியின் மாநிலச் செயலாளர் ஆவார். இவர் அகில இந்திய மாணவர் சங்கத்தின் மாநில பொதுச் செயலாளராகவும் அகில இந்திய விவசாயிகள் சங்கப் புதுச் செயலாளராகவும் இருந்தார். இவர் அனத்திந்திய தொழிற் சங்கக் காங்கிரசின் தலைவர் மற்றும் இந்திய கம்யூனிஸ்ட் கட்சியின் தேசிய கவுன்சில் உறுப்பினராக இருந்தார்.
# வாநுநோ-2008-பிஎல்ஜி-310எல்

**வாநுநோ-2008-பிஎல்ஜி-310எல் (MOA-2008-BLG-310L)** என்பது விருச்சிக விண்மீன் குழுவில் குறைந்தது 20000 ஒளி ஆண்டுகள் தொலைவில் அமைந்துள்ள 23 பருமை விண்மீனாகும் . இந்த நட்சத்திரம் 0.67 சூரியப் பொருண்மை<nowiki/>யைக் கொண்டுள்ளது, இது ஒருவேளை தாமதமான K-வகை விண்மீனாக இருக்கலாம் என்பதைக் குறிக்கிறது.  
2009 ஆம் ஆண்டு நுண்வில்லையாக்க நிகழ்வின் போது, ஒரு கோல் இந்த விண்மீனை 1.25 வானியல் அலகுAU தொலைவில் சுற்றி வருவது கண்டறியப்பட்டது. மேலும்,ம் வியாழனை விட 0.23 மடங்கு பொருண்மை கொண்டதாகும்.
# வாநுநோ-2008-பிஎல்ஜி-310எல்

## மேலும் பார்க்கவும்

- வாநுநோ -2007-பிஎல்ஜி-192எல்
- ஒஈவிசெ-2005-பிஎல்ஜி-390எல்
- சூரியப் புறக்கோள்களின் பட்டியல்
# மக்புல் சபீர் பகவான்

**மக்புல் சபீர் பகவான்** (*Makbul Shabbir Bagawan*) இந்தியாவைச் சேர்ந்த ஓர் அரசியல்வாதியாவார். 1969 ஆம் ஆண்டு மார்ச்சு மாதம் 20 ஆம் தேதியன்று இவர் பிறந்தார். கர்நாடக சட்டமன்றத்தில் இவர் சட்டமன்ற உறுப்பினராக இருந்தார்.
# மக்புல் சபீர் பகவான்

## அரசியல் வாழ்க்கை

இந்திய தேசிய காங்கிரசு கட்சியில் மக்புல் சபீர் பகவான் உறுப்பினராக இருந்தார். 2013 ஆம் ஆண்டு கர்நாடக சட்டமன்றத்திற்கு நடைபெற்ற தேர்தலில் பிச்சப்பூர் தொகுதியில் போட்டியிட்டு வெற்றி பெற்ற இவர் சட்டமன்ற உறுப்பினராகத் தேர்ந்தெடுக்கப்பட்டார். இத்தேர்தலில் பாரதிய சனதா கட்சி வேட்பாளரை 9,200 வாக்குகள் வித்தியாசத்தில் தோற்கடித்து மக்புல் சபீர் பகவான் மொத்தம் 48,615 வாக்குகள் பெற்றார்.
# 2பொருண்மை ஜோ1225093−2439505

**2பொருண்மை ஜோ1225093-2439505 (2MASS J01225093−2439505)** என்பது M-வகை முதன்மை வரிசை விண்மீன் . அதன் மேற்பரப்பு வெப்பநிலை 3530 கெ ஆகும். 2பொருண்மை ஜோ1225093−2439505 0.12 பில்லியன் ஆண்டுகள் சூரியனை விட மிகவும் இளையது. இயக்கவியலாக, ஏபி தோராடசு எனும் நகரும் விண்மீன் குழுவுக்கு சொந்தமானது.  
2016 ஆம் ஆண்டு நிலவரப்படி, 2பொருண்மை ஜோ1225093−2439505 விண்மீனுக்கு எந்த விண்மீன் இணையும் பலவகை ஆய்வுகளாலும் கண்டறிய முடியவில்லை
# 2பொருண்மை ஜோ1225093−2439505

## கோள் அமைப்பு

2013 ஆம் ஆண்டில், 2பொருண்மை ஜோ1225093−2439505 பிb எனும் ஒரு மீவியாழன் கோள் ( பழுப்பு குறுமீனாகவும் இருக்கலாம்), நேரடி படிமமாக்க முறையில் கண்டுபிடிக்கப்பட்டது. கோள் மேற்பரப்பு வெப்பநிலை 1600 கெ., மேலும், ஒப்பீட்டளவில் குறைந்த மேற்பரப்பு ஈர்ப்பும் இளமமகவையின் காரணமாக இயல்பிகந்த, குறுகிய கால வளிமண்டலத் தூசி வகையை வெளிப்படுத்துகிறது. கோள்களின் கதிர்நிரல் L3.7 என வகைப்படுத்தப்பட்டுள்ளது. கோள்களின் சுழற்சி அச்சு அதன் வட்டணையில் சாய்வு 33 பாகை சாய்ந்துள்ளது, விண்மீன் நிலநடுவரைத் தளத்துடன் வட்டணை, 1 பாகை மையப்பிறழ்வுடன் அமைகிறது. கோள் 6.8 மணி அலைவுநேரத்துடன் வேகமாகச் சுழல்கிறது.
# சிடி-44 170

**சிடி-44 170 (CD-44 170)** கிளீசே **27.1**, கிலீசே **9018** மற்றும் எச்ஐபி **3143** என்றும் அறியப்படுகிறது, இது ஒரு M-வகை முதன்மை வரிசை விண்மீனாகும் . இதன் மேற்பரப்பு வெப்பநிலை கெ . அடர்விண்மீனில் தனிமங்களின் செறிவு சூரியனை ஒத்தது.  
2014 ஆம் ஆண்டில், 16 நாட்கள் வட்டனைக் காலத்துடன் கிளீசே 27.1 பி என்ற பெயருடைய ஒரு கோள் ஆர வேகம் முறையைப் பயன்படுத்தி கண்டுபிடிக்கப்பட்டது. கோளின் மேற்பரப்பு சமனிலை வெப்பநிலை ஆகும் கோளின் இருப்பு 2020 வரை ஐயப்படப்பட்டது, ஏனெனில் தூண்டுதல் வட்டணைக்காலம் நட்சத்திரத்தின் சுழற்சி காலத்தில் பாதிக்கு சமமாகும்.
# ஒல்லந்தாய்தாம்போ

**ஒல்லந்தாய்தாம்போ** ( Ollantaytambo ) என்பது பெரு நாட்டின் குசுக்கோ நகரின் வடமேற்கே சாலை வழியாக 72 கிமீ (45 மை) தெற்கில் உள்ள ஒரு நகரம் மற்றும் இன்கா காலத்திய தொல்பொருள் தளமாகும். இது கடல் மட்டத்திலிருந்து 2,792 மீ (9,160 அடி) உயரத்தில், குசுக்கோ பிராந்தியத்தில் உள்ள உருபாம்பா மாகாணத்தின் ஒல்லண்டாய்டம்போ மாவட்டத்தில் அமைந்துள்ளது. இன்கா பேரரசின் போது, ஒல்லந்தாய்தாம்போ பேரரசர் பச்சகுட்டியின் அரச தோட்டமாக இருந்தது. அவர் இப்பகுதியை கைப்பற்றி, நகரத்தையும் ஒரு சடங்கு மையத்தையும் கட்டினார். பெருவை எசுப்பனியா கைப்பற்றிய நேரத்தில், இன்கா எதிர்ப்பின் தலைவரான மான்கோ இன்கா யுபான்கியின் கோட்டையாக இது செயல்பட்டது. இன்காக்களின் புனித பள்ளத்தாக்கில் அமைந்துள்ள இது, இன்கா இடிபாடுகள் மற்றும் இன்கா பாதை என அழைக்கப்படும் இது அதன் இருப்பிடத்தின் காரணமாக இப்போது ஒரு முக்கியமான சுற்றுலா அம்சமாக உள்ளது.
# சி. ஆர். பாசப்பா

**சி. ஆர். பாசப்பா** (*C. R. Basappa*) இந்தியாவைச் சேர்ந்த ஓர் அரசியல்வாதியாவார். 1913 ஆம் ஆண்டு ஏப்ரல் மாதம் 13 ஆம் தேதியன்று இவர் பிறந்தார். 3 முறை நாடாளுமன்ற உறுப்பினராக பணியாற்றினார். இந்திய நாடாளுமன்றத்தின் கீழ் அவையான மக்களவையில் திப்தூர் மக்களவைத் தொகுதியை இவர் பிரதிநிதித்துவப்படுத்தினார். இந்திய நாடாளுமன்றத்தில் காங்கிரசு கட்சி உறுப்பினராகச் செயல்பட்டார்.
# சி. ஆர். பாசப்பா

## வாழ்க்கைக் குறிப்பு

சி.ஆர்.பாசப்பா 1913 ஆம் ஆண்டு ஏப்ரல் 13 ஆம் தேதி மைசூரில் உள்ள சிக்கனயா கங்கள்ளியில் (தற்போதைய கர்நாடகாவின் சிக்கனயா கங்கள்ளியில்) பிறந்தார். இளங்கலை பட்டம், இளங்கல்வியியல் பட்டம், இளம் சட்டவியல் பட்டம் ஆகியவற்றை பெற்றார். தும்கூர் அரசு உயர்நிலைப் பள்ளி, மைசூர் மகாராசா கல்லூரி, மும்பை அரசினர் சட்டக் கல்லூரி ஆகிய கல்வி நிறுவனங்களில் பாசப்பா கல்வி கற்றார்.  
சிஆர் பாசப்பா 1937 ஆம் ஆண்டில் புட்டத்தாயம்மா என்ற பெண்ணை திருமணம் செய்து கொண்டார். தம்பதியருக்கு 3 மகன்களும் 1 மகளும் உள்ளனர்.
# பச்சாகூட்டெக்

உள்ள பச்சகுட்டியின் அரண்மனையின் இடிபாடுகளின் ஒரு பகுதி.]]
**பச்சாகுட்டி இன்கா யுபான்கி** (*Pachacuti Inca Yupanqui*) **பச்சாகூட்டெக்** என்றும் அழைக்கப்படும் இவர் குசுக்கோ இராச்சியத்தின் ஒன்பதாவது மன்னனாக இருந்தார். இவர் குசுக்கோவை இன்கா பேரரசாக மாற்றினார். பெரும்பாலான தொல்லியல் ஆராய்ச்சியாளர்கள் இப்போது மச்சு பிச்சுவின் புகழ்பெற்ற இன்கா தளம் பச்சாகூட்டெக்க்கு ஒரு தோட்டமாக கட்டப்பட்டது என்று நம்புகிறார்கள்.  
பச்சக்குட்டி என்றால் "உலகின் சீர்திருத்தவாதி" என்றும், *யுபான்கி* என்றால் "மரியாதைக்குரிய" எனப் பொருள். இவரது ஆட்சியின் போது, குசுக்கோ ஒரு குக்கிராமத்திலிருந்து ஒரு பேரரசாக வளர்ந்தது. அது சிமு பேரரசுடன் போட்டியிட்டது. இறுதியில் முந்தியது. மூன்று தலைமுறைகளுக்குள், குசுக்கோ பள்ளத்தாக்கிலிருந்து கிட்டத்தட்ட மேற்கு தென் அமெரிக்கா முழுவதும் இன்கா ஆதிக்கத்தை விரிவுபடுத்தும் ஒரு சகாப்தத்தை பச்சாகூட்டெக் தொடங்கினார். வரலாற்றாசிரியர் கார்சிலாசோ டி லா வேகாவின் கூற்றுப்படி, தெற்கு அரைக்கோளத்தின் அந்தீசில் சூரியக்கடவுளை கொண்டாடுவதற்காக பச்சகுட்டி இண்டிர்யாமி வழிபாட்டை தொடங்கி வைத்தார். பச்சகுட்டி பெரும்பாலும் இன்காக்களின் சூரிய வழிபாட்டின் தோற்றம் மற்றும் விரிவாக்கத்துடன் இணைக்கப்பட்டுள்ளார்.
# பிரபாவதி தேவி சரஸ்வதி

**பிரபாவதி தேவி சரஸ்வதி** (Prabhavathi Devi Saraswathi 5 மார்ச் 1905- 14 மே 1972) ஓர் இந்திய வங்காள எழுத்தாளர் மற்றும் புதின எழுத்தாளர் ஆவார்.
# பிரபாவதி தேவி சரஸ்வதி

## ஆரம்ப கால வாழ்க்கை

பிரபாவதி 1905 இல் பிரித்தானிய இந்தியாவின் மேற்கு வங்காளத்தில் உள்ள வடக்கு 24 பர்கானா மாவட்டம் கோபர்தங்காவில் உள்ள கந்துராவில் பிறந்தார். இவரது தந்தை கோபால்சந்திர பந்தோபாத்யாய். இவர் கிழக்கு வங்காளத்தின் தினஜ்பூரில் ஒரு வழக்குரைஞராக இருந்தார். இவர் ஒன்பது வயதில் பிபூதிபூசன் சௌத்ரியை மணந்தார். பிரம்மா பெண்கள் பயிற்சிக் கல்லூரியில் பயின்றார், அங்கு ஆசிரியராகப் பயிற்சி பெற்றார்.
# பிரபாவதி தேவி சரஸ்வதி

## இறப்பு

பிரபாவதி 1972 மே 14 இல் இந்தியாவின் மேற்கு வங்கத்தில் உள்ள கொல்கத்தாவில் இறந்தார்.
# ஆன்ஸ் ஜபேர்

**ஆன்ஸ் ஜபேர் (Ons Jabeur** பிறப்பு 28 ஆகத்து 1994) என்பவர் ஒரு துனிசிய தொழில்முறை டென்னிசு வீராங்கனை ஆவார். 27 சூன் 2022 அன்று தன் மகளிர் டென்னிசு சங்கத்தின் (மடெச) உலகின் உயர் தரவரிசைப் பட்டியலில் இரண்டாவது இடத்தைப் பெற்றார். ஜபேர் தற்போது துனிசியாவில் முதல் இடத்திலும், மகளிர் டென்னிசு சங்கம் மற்றும் ஏடிபி தரவரிசையில் வரலாற்றில் மிக உயர்ந்த தரவரிசையில் உள்ள ஆப்பிரிக்க மற்றும் அரபு டென்னிஸ் வீராங்கனை ஆவார். இவர் மகளிர் டென்னிசு சங்க சுற்றுப்பயணத்தில் ஐந்து ஒற்றையர் பட்டங்களையும், ஐ.டி.எப் சர்க்யூட்டில் பதினொரு ஒற்றையர் பட்டங்களையும் ஒரு இரட்டையர் பட்டத்தையும் வென்றுள்ளார். ஜபேர் 2022 மற்றும் 2023 இல் விம்பிள்டன் மற்றும் 2022 இல் யூ.எசு. ஓபனில் இரண்டாம் இடத்தைப் பிடித்தார். பெருவெற்றித் தொடரின் ஒற்றையர் இறுதிப் போட்டியில் பங்கேற்ற முதல் ஆப்பிரிக்க மற்றும் அரபு பெண்மணி இவர் ஆவார்.  
ஜபேருக்கு டென்னிஸ் விளையாட்டில் ஆர்வம் உள்ளதை அவருக்கு மூன்று வயது இருக்கும்போது அவரது தாயார் கண்டறிந்தார். 2010 மற்றும் 2011 ஆம் ஆண்டு பிரெஞ்ச் ஓபனில் இரண்டு ஜூனியர் மேஜர் பெண்கள் ஒற்றையர் இறுதிப் போட்டிகளை எட்டினார். 1964 முதல் ஜூனியர் மேஜரை வென்ற முதல் ஆப்பிரிக்க அல்லது அரேபியர் என்ற பெருமையைப் பெற்றார். ஏறக்குறைய பத்தாண்டுகள் முதன்மையாக ஐ.டி.எப் அளவில் விளையாடிய பிறகு, இவர் 2017 இல் மகளிர் டென்னீசு சங்கத்தின் பயணத் தொடரில் தொடர்ந்து போட்டியிடத் தொடங்கினார். இவர் 2019 ஆம் ஆண்டின் சிறந்த அரபு பெண் விருதைப் பெற்றார். 2020 ஆத்திரேலிய ஓபனில், ஜபேர் பெரிய காலிறுதியை எட்டிய முதல் அரபு பெண்மணி என்ற சாதனையைப் படைத்தார். இந்த சாதனையை இவர் 2021 விம்பிள்டன் சாம்பியன்ஷிப்பில் மீண்டும் நிகழ்த்தினார். 2021 பர்மிங்காம் கிளாசிக்கில் மகளிர் டென்னீசு சங்கத்தின் போட்டிப் பயணத்தின் பட்டத்தை வென்ற முதல் அரபு பெண்மணி என்ற பெருமையையும் பெற்றார். ஜபீர் 2022 மாட்ரிட் ஓபன், மகளிர் டென்னீசு சங்கத்தின் 1000 நிகழ்வை வென்றார், இது அவரது மிகப்பெரிய பட்டமாகும், இந்த நிலையில் வெற்றி பெற்ற முதல் பெண் துனிசிய மற்றும் அரேபிய வீராங்கனை ஆனார். இவரது சாதனைகள் ஆப்பிரிக்க கண்டம் முழுவதும் டென்னிசின் தன்விவரக்குறிப்பை உயர்த்திய பெருமைக்குரியவை.
# சின்மயி அருண்

**சின்மயி அருண்** (Chinmayi Arun) இந்தியாவின் தில்லியில் உள்ள தேசிய சட்டப் பல்கலைக்கழகத்தில் சட்ட உதவிப் பேராசிரியராக உள்ளார், அங்கு தகவல் தொடர்பு ஆளுகை மையத்தின் நிறுவனர் மற்றும் இயக்குநராக இருந்தார்.
# சின்மயி அருண்

## கல்வி

சின்மயி அருண் பெங்களூரில் உள்ள பிராங்க் அந்தோணி பொதுப் பள்ளியில் படித்தார்.
# சின்மயி அருண்

## கல்வி

### உயர் கல்வி

அருண் 2006 இல் ஐதராபாத்தில் உள்ள தேசிய சட்ட ஆய்வுகள் மற்றும் ஆராய்ச்சிக்கான *NALSAR* பல்கலைக்கழகத்தில் இளங்கலைச் சட்டம் பட்டம் பெற்றார். பின்னர் எல்எல் எம் படிப்பதற்காக இலண்டன் பொருளியல் மற்றும் அரசியல் பொருளியல் பள்ளியில் 2008 முதல் 2009ஆம் வரை பயின்றார்.
# சின்மயி அருண்

## தொழில் வாழ்க்கை

இந்தியாவில் சட்டம் மற்றும் தொழில்நுட்பம் குறித்த சின்மயி அருணின் பணியின் காரணமாக, தி பிரிண்டின் "36 புத்திசாலித்தனமான இந்தியப் பெண்கள்" பட்டியலில் இவர் இடம்பெற்றார்.
# சித்னல் சண்முகப்பா பாசப்பா

**சித்னல் சண்முகப்பா பாசப்பா** (Sidnal Shanmukhappa Basappa) இந்தியாவைச் சேர்ந்த ஓர் அரசியல்வாதியாவார். 1936 ஆம் ஆண்டு ஏப்ரல் மாதம் 6 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்த இவர் கர்நாடகாவின் பெலகாவி தொகுயிலிருந்து தொடர்ந்து நான்கு முறை நாடாளுமன்ற உறுப்பினராகத் தேர்ந்தெடுக்கப்பட்டு பணியாற்றினார்.
# சித்னல் சண்முகப்பா பாசப்பா

## பின்னணி

சண்முகப்பா கர்நாடகாவின் பெல்காவி மாவட்டத்தில் உள்ள சம்பகாவனில் பிறந்தார். இந்திய சுதந்திரப் போராட்ட வீரரான பாசப்பா சித்னல் இவரது தந்தையாவார்.
# சித்னல் சண்முகப்பா பாசப்பா

## தனிப்பட்ட வாழ்க்கை

சண்முகப்பா 1966 ஆம் ஆண்டு மே மாதம் 8 ஆம் தேதியன்று சுசிலா என்ற பெண்னை திருமணம் செய்து கொண்டார். இத்தம்பதியருக்கு இரண்டு மகன்கள் மற்றும் ஒரு மகள் என மூன்று குழந்தைகள் இருந்தனர்.  
2021 ஆம் ஆண்டில் இந்தியாவில் கோவிட்-19 தொற்றுநோய் பரவலின் போது கோவிட்-19 நோயால் பாதிக்கப்பட்டு இவர் இறந்தார்.
# சித்னல் சண்முகப்பா பாசப்பா

## பதவிகள்

| 1 | 1958 | 1962 | தலைவர் - இளைஞர் காங்கிரசு, பெல்காம் மாவட்டம் |  |
| --- | --- | --- | --- | --- |
| 2 | 1969 | 1973 | பொதுச் செயலாளர் - மாவட்ட கூட்டுறவு வங்கி, கர்நாடகா |  |
| 3 | 1973 | 1976 | கர்நாடக மின்சார வாரிய உறுப்பினர் |  |
| 4 | 1980 | 1984 | ஏழாவது மக்களவை உறுப்பினர், பெளகாவி மக்களவைத் தொகுதி. |  |
| 5 | 1984 | 1989 | பெளகாவி மக்களவைத் தொகுதி, எட்டாவது மக்களவை உறுப்பினர். |  |
| 6 | 1989 | 1991 | பெளகாவி மக்களவைத் தொகுதி, ஒன்பதாவது மக்களவை உறுப்பினர் |  |
| 6 பிப்ரவரி 1990 | * இரயில்வே மாநாட்டு குழு உறுப்பினர். |  |  |  |
| 1990 | * தொழில்துறை அமைச்சகத்தின் ஆலோசனைக் குழு உறுப்பினர் |  |  |  |
| 7 | 1991 | 1996 | பெளகாவி மக்களவைத் தொகுதி, பத்தாவது மக்களவை உறுப்பினர். | } |
# முதலாம் சேத்தியின் கல்லறை

**முதலாம் சேத்தியின் கல்லறை** (*Tomb of Seti I*) எகிப்தின் மன்னர்களின் சமவெளியில் அமைந்துள்ள பத்தொன்பதாம் வம்சத்தின் பார்வோன் முதலாம் சேத்தியின் கல்லறையாகும் . இது "பெல்சோனியின் கல்லறை", "அபிசின் கல்லறை" மற்றும் "நெகோயிசின் மகனான பிசம்மிசின் கல்லறை" என்ற பெயர்களாலும் அறியப்படுகிறது. இது சமவெளியில் மிகவும் அலங்கரிக்கப்பட்ட கல்லறைகளில் ஒன்றாகும். மேலும் இது மன்னர்கள் சமவெளியில் உள்ள மிகப்பெரிய மற்றும் ஆழமான கல்லறைகளில் ஒன்றாகும். இது 1817 ஆம் ஆண்டு அக்டோபர் 16 ஆம் தேதி இத்தாலிய தொல்லியல் ஆராய்ச்சியாளரும் ஆய்வாளருமான ஜியோவானி பாட்டிஸ்டா பெல்சோனி என்பவரால் கண்டுபிடிக்கப்பட்டது. கல்லறையுடன் கூடிய புதைகுழியைக் கொண்ட முதல் கண்டுபிடிக்கப்பட்ட கல்லறைகளில் இதுவும் ஒன்றாகும்.
# முதலாம் சேத்தியின் கல்லறை

## வடிவமைப்பு

முன்பு 137.19 மீட்டர் (450.10 அடி) உயரத்தில் உள்ள இரண்டாம் ராமேசசின் மகன்களுக்கு சொந்தமான கல்லறை கண்டுபிடிக்கப்படும் வரை பள்ளத்தாக்கின் மிக நீளமான கல்லறையாகக் கருதப்பட்டது, அதன் பதினேழு அறைகள் மற்றும் பக்க அறைகளில் இரண்டைத் தவிர மற்ற எல்லாவற்றிலும் நன்கு பாதுகாக்கப்பட்ட நிவாரணங்கள் உள்ளன. கல்லறையின் ஒரு பகுதி இன்னும் தோண்டப்பட்டு வருகிறது. இது காரிடார் கே என அறியப்படுகிறது. காரிடார் கே, புதைகுழியில் சவப்பெட்டி அமைந்திருந்த இடத்தின் அடியில் இருந்து மலைப்பகுதிக்குள் செல்கிறது. சுரங்கப்பாதையின் பெரும்பகுதி குப்பைகளால் நிரம்பியுள்ளதால், சுரங்கப்பாதை முறையாக தோண்ட முடியவில்லை. சுரங்கப்பாதையில் ஆய்வுத் திட்டங்கள் 2001 இல் தொடங்கப்பட்டன. மார்ச் 12, 2023 நிலவரப்படி, இந்த அகழ்வாராய்ச்சியின் முடிவுகள் எதுவும் பகிரங்கப்படுத்தப்படவில்லை.
# முதலாம் சேத்தியின் கல்லறை

## தொல்லியல் மற்றும் பாதுகாப்பு

இந்த கல்லறை இத்தாலிய ஆய்வாளர் மற்றும் ஆரம்பகால எகிப்தியலாளரான ஜியோவானி பாட்டிஸ்டா பெல்சோனி என்பவரால் 16 அக்டோபர் 1817 அன்று கண்டுபிடிக்கப்பட்டது. கல்லறைக்குள் நுழைந்தவுடன், பெல்சோனி சுவர் ஓவியங்கள் நல்ல நிலையில் இருப்பதைக் கண்டார். மேலும் சுவர்களில் உள்ள வண்ணப்பூச்சு இன்றும் புதியதாகத் தெரிகிறது. மேலும் சில கலைஞர்களின் வண்ணப்பூச்சுகள் மற்றும் தூரிகைகள் இன்றும் தரையில் உள்ளன. பெல்சோனி கல்லறையைக் கண்டுபிடித்தபோது, புதைகுழியில் ஒரு பக்க அறையில் மம்மியிடப்பட்ட அபிஸ் எருது கடவுள் கண்டுபிடிக்கப்பட்டதால், கல்லறை "அபிஸ் கல்லறை" என்று அறியப்பட்டது.  
1950 களின் பிற்பகுதியில் அகழ்வாராய்ச்சியின் காரணமாக கல்லறையில் பல சுவர்கள் இடிந்து அல்லது விரிசல் அடைந்தன. 1960 களின் முற்பகுதியில் சுற்றியுள்ள பாறைகளில் ஈரப்பதம் அளவுகளில் குறிப்பிடத்தக்க மாற்றங்களை ஏற்படுத்தியது.
# முதலாம் சேத்தியின் கல்லறை

## சுற்றுலா

1950கள் மற்றும் 1960களில் நடந்த தொல்லியல் முயற்சிகள் கல்லறையின் சில பகுதிகளை நிலையற்றதாக மாற்றியது. மேலும், முறையற்ற சுற்றுலாவால் ஏற்பட்ட சேதங்கள் காரணமாக, பயணிகள் வருகை குறைந்தது.
# உமேசு பட் பாவிகேரி

**உமேசு பட் பாவிகேரி** (*Umesh Bhat Bhavikeri*) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியில் இவர் உறுப்பினராக இருந்தார். 1989 ஆம் ஆண்டில் நடைபெற்ற தேர்தலில் அங்கோலா தொகுதியிலிருந்து கர்நாடக சட்டமன்ற உறுப்பினராகத் தேர்ந்தெடுக்கப்பட்டார் லோக் சிக்சா அறக்கட்டளையின் தலைவராகவும் பணியாற்றினார். *சம்யுக்த கர்நாடகா* என்ற கன்னட பத்திரிகையை இந்த அறக்கட்டளை வெளியிடுகிறது.
# உமேசு பட் பாவிகேரி

## பதவிகள்

| 1. | 1989 | 1994 | கர்நாடக மாநிலம் அங்கோலாவைச் சேர்ந்த சட்டப் பேரவை உறுப்பினர் |
| --- | --- | --- | --- |
| 2. | லோக் சிக்சா அறக்கட்டளையின் தலைவர் | } |  |
# உமேசு பட் பாவிகேரி

## இறப்பு

13 ஆகத்து 2019 அன்று, இவர் தனது 72 ஆவது வயதில் பெங்களூரில் மாரடைப்பால் காலமானார்
# நியோபோகா

**நியோபோகா** (*Neophoca*) என்பது ஊனுண்ணி வரிசையின் *ஒட்டாரிடே* (கடற்சிங்கம் மற்றும் மென்உரோம கடல்நாய்) குடும்பத்தின் ஒரு பேரினமாகும். இது நியூசிலாந்து கடல் சிங்கமான *போகார்க்டோசு* பேரினத்துடன் சில வகைப்பாட்டியல் வல்லுநர்களால் இணைக்கப்பட்டுள்ளது. ஒரே ஒரு சிற்றினம் மட்டுமே தற்போது வாழ்கிறது:  
- *நி. சினிரியா* : ஆத்திரேலிய கடல் சிங்கம். பெரும்பாலான உயிரினங்கள் சிறியவை மற்றும் மரபணு ரீதியாகத் தனிமைப்படுத்தப்பட்டவை.  
அழிந்துபோன சிற்றினம்:  
- *நி. பலடினா*, நியூசிலாந்தில் கண்டுபிடிக்கப்பட்ட ஒரு மண்டை ஓடு அடிப்படையில் அறியப்படுகிறது
# போஜ் ஈரநிலம்

**போஜ் ஈரநிலம்** (*Bhoj Wetland*) என்பது மத்திய **இந்திய** மாநிலமான மத்தியப் பிரதேசத்தின் தலைநகரான போபால் நகரில் அமைந்துள்ள இரண்டு ஏரிகளுடன் கூடியது. இந்த இரண்டு ஏரிகள் போஜ்தால் மேல் ஏரி & கீழ் ஏரி ஆகும். இது நகர மையத்தின் மேற்கில் அமைந்துள்ளது.
# போஜ் ஈரநிலம்

## அமைப்பு

போஜ்டால் 31 சதுர கி.மீ பரப்பளவைக் கொண்டுள்ளது. இதன் மொத்த நீர்பிடிப்பு பகுதி 361 சதுர கி. மீ. ஆகும்.போஜ்தாலின் நீர்ப்பிடிப்பு பகுதி பெரும்பாலும் கிராமப்புறமாக உள்ளது. இதன் கிழக்கு முனையைச் சுற்றி சில நகரமயமாக்கப்பட்ட பகுதிகள் உள்ளன. கீழ் ஏரி 1.29 சதுர கி.மீ. பரப்பளவில் 9.6 சதுர கி.மீ. நீர்பிடிப்பு பகுதியினைக் கொண்டுள்ளது. கீழ் ஏரி பெரும்பாலும் நகரமயமாக்கப்பட்ட பகுதியில் உள்ளது. கீழ் ஏரிக்கு போஜ்தாலிலிருந்து நிலத்தடி கசிவைப் பெறுகிறது.  
போஜ்தால் மால்வாவின் ஆட்சியாளரான பரமரா ராஜா போஜ் (1005-1055) என்பவரால் உருவாக்கப்பட்டது. இவர் தனது ராஜ்ஜியத்தின் கிழக்கு எல்லையைப் பாதுகாக்க போபாலை (இவரது பெயரும்) நிறுவினார். கோலன்சு ஆற்றின் குறுக்கே மண் அணை கட்டியதன் மூலம் இந்த ஏரி உருவாக்கப்பட்டது. கோலன் முன்பு ஹலாலி ஆற்றின் துணை ஆறாக இருந்தது. போஜ்தால் மற்றும் திசைதிருப்பல் கால்வாய் ஒன்றின் உருவாக்கத்துடன், கோலன் ஆற்றின் மேல் பகுதி மற்றும் போஜ்தால் இப்போது கலியாசோட் ஆற்றில் கலக்கிறது. பத்பதா அணை 1965-ல் போஜ்தாலின் தென்கிழக்கு மூலையில் கட்டப்பட்டது. இது இப்போது கலியாசோட் ஆற்றின் வெளியேற்றத்தைக் கட்டுப்படுத்துகிறது.
# போஜ் ஈரநிலம்

## அமைப்பு

#### கிழ் ஏரி

கீழ் ஏரி 1794-ல் நவாப் கயாத் முகமது கானின் அமைச்சரான நவாப் சோட் கான் என்பவரால் நகரத்தை அழகுபடுத்த உருவாக்கப்பட்டது. இது ஒரு மண் அணைக்குப் பின்னால் உள்ளது. மேலும் தற்போது பட்ரா வடிகால் என்று அழைக்கப்படும் கோலன் ஆற்றின் கீழ்ப் பகுதி வழியாக ஹலாலி ஆற்றில் வடிகால் செல்கிறது. கலியாசோட் மற்றும் ஹலாலி ஆகிய இரண்டும் பேட்வா ஆற்றின் துணை ஆறுகள் ஆகும்.
# போஜ் ஈரநிலம்

## அமைப்பு

#### ராம்சார் இடங்கள்

இந்த ஏரிகள் பல நீர்ப்பறவைகள் உட்பட பல்வேறு தாவரங்கள் மற்றும் விலங்கினங்களுக்குத் தாயகமாக உள்ளன. ஆகத்து 2002 முதல் பன்னாட்டு ராம்சார் சாசனத்தின் கீழ் இவை பன்னாடு முக்கியத்துவம் வாய்ந்த ஈரநிலமாக அறிவிக்கப்பட்டுள்ளது.
# பிடி+00 316

2015, 2020 ஆம் ஆண்டுகளில் நிகழ்த்திய படிம ஆய்வுகளால் BD+00 316 க்கு எந்த விண்மீன் இணையையும் கண்டுபிடிக்க முடியவில்லை  
2020 ஆம் ஆண்டில் புற உலகங்கலின் பெயரிடல் போட்டியின் ஒரு பகுதியாக தான்சானிய பயில்நிலை வானியலாளர்களால் இந்த விண்மீனுக்கு இசைக்கருவிகளில் பயன்படுத்தப்படும் ஒரு வகை கருங்காலி மரத்தின் ( *டல்பெர்கியா மெலனாக்சிலோன்* ) பெயரான **எம்பிங்கோ** என்ற பெயரிடப்பட்டது,
# பிடி+00 316

## கோள் அமைப்பு

2012 ஆம் ஆண்டில், ஒரு இறுக்கமான, வட்டவடிவ வட்டனையில் ஒரு கடப்புநில்லை விய்யாழன் கோள் b கண்டறியப்பட்டது. கோளின் வட்டணையின் விண்மீனின் நிலநடுவரைத் தளத்துடன் மையப்பிறழ்வுக் கோணம் −1.9 பாகைக்குச் சமமாக உள்ளது. அதன் மேற்பரப்புச் சமனிலை வெப்பநிலை 2016.1 கெ ஆகும்.  
2020 ஆம் ஆண்டில் புற உலகங்கலின் பெயரிடல் போட்டியின் ஒரு பகுதியாக தான்சானிய பயில்நிலை வானியலாளர்களால் இந்த கோளுக்குதா*ன்சானைட்டு* என்று பெயரிடப்பட்டது.
# பி. என். சந்திரப்பா

**பி. என். சந்திரப்பா** (*B. N. Chandrappa*) இந்தியாவைச் சேர்ந்த ஓர் அரசியல்வாதியாவார். கர்நாடக மாநிலத்தின் சித்ரதுர்கா மக்களவைத் தொகுதியிலிருந்து தேர்ந்தெடுக்கப்பட்டு 16ஆவது மக்களவையில் நாடாளுமன்ற உறுப்பினராக இருந்தார்  
ஏப்ரல் 9, 2023 ஆம் ஆண்டு ஏப்ரல் மாதம் 9 ஆம் தேதியன்று பி. என். சந்திரப்பா கேரளப் பிரதேச காங்கிரசு குழுவின் செயல் தலைவராக காங்கிரசு கட்சியால் நியமிக்கப்பட்டார். கர்நாடகா பிரிவுக்கு டி.கே.சிவகுமார் தலைமை தாங்கினார்.
# பி. என். சந்திரப்பா

## வாழ்க்கைக் குறிப்பு

1955 ஆம் ஆண்டு அக்டோபர் மாதம் 1 ஆம் தேதி சிக்கமகளூரு மாவட்டத்தில் உள்ள இலக்கவல்லி நகரில் நாகப்பா மற்றும் இலக்சுமம்மா ஆகியோருக்கு சந்திரப்பா மகனாகப் பிறந்தார்.  
1986 ஆம் ஆண்டு முதல் 1991 ஆம் ஆண்டு வரை சில்லா பரிசத்து உறுப்பினராகத் தேர்ந்தெடுக்கப்பட்டார், பின்னர் 1991 ஆம் ஆண்டு முதல் 1992 ஆம் ஆண்டு வரை துணைத் தலைவர் பதவியை வகித்தார், மாநில அமைச்சர் தகுதியைப் பெற்ற சந்திரப்பா 2001 ஆம் ஆண்டு முதல் 2003 ஆம் ஆண்டு வரை எசு.எம்.கிருசுணா ஆட்சியில் இலித்கர் தலைவராகவும் பணியாற்றினார்.  
பி.என்.சந்திரப்பா, கர்நாடகாவில் உள்ள சி.வி.ராமன் பல்கலைக்கழகத்தில் சமூகவியலில் முதுகலைப் பட்டம் பெற்றார், அங்குதான் இவர் தனது கல்வியைத் தொடர்ந்தார்..
# பி. என். சந்திரப்பா

## தனிப்பட்ட வாழ்க்கை

சந்திரப்பா எசு.டி.காவ்யா என்ற பெண்ணைத் 1992 ஆம் ஆண்டு மார்ச்சு மாதம் 1 ஆம் தேதியன்று திருமணம் செய்து கொண்டார். தம்பதியருக்கு 1 மகன் மற்றும் 1 மகள் உள்ளனர்.
# பி. என். சந்திரப்பா

## பதவிகள்

| 1. | 1986 | 1991 | சில்லா பரிசத்து உறுப்பினர், சிக்கமங்களூர் |
| --- | --- | --- | --- |
| 2. | 1991 | 1992 | துணைத் தலைவர், (துணை அமைச்சர் பதவி), சில்லா பரிசத்துசிக்கமங்களூர் |
| 3. | 2001 | 2003 | தலைவர், கர்நாடக மாநில இலித்கர் வாரியம் |
| 4. | 2014 | சித்ரதுர்கா மக்களவை தொகுதி 16ஆவது மக்களவை எம்.பி.  
* உறுப்பினர், இரசாயனங்கள் மற்றும் உரங்கள் மீதான நிலைக்குழு (1 செப். 2014 முதல்)
* உறுப்பினர், ஆலோசனைக் குழு, விவசாய அமைச்சகம் (1 செப். 2014 முதல்) | } |
# எச். ஏ. இக்பால் உசேன்

**எச். ஏ. இக்பால் உசேன்** (*H. A. Iqbal Hussain*) இந்தியாவைச் சேர்ந்த ஓர் அரசியல்வாதியாவார்.]] தற்போது இவர் இராமநகராவை பிரதிநிதித்துவப்படுத்தும் கர்நாடக சட்டமன்ற உறுப்பினராக பணியாற்றுகிறார். இந்திய தேசிய காங்கிரசு கட்சியின் உறுப்பினராக உள்ளார்.
# எச். ஏ. இக்பால் உசேன்

## அரசியல் வாழ்க்கை

2018 கர்நாடக சட்டப்பேரவைத் தேர்தலில் இக்பால் உசேன் இராமநகரா தொகுதியில் போட்டியிட்டு சமய சார்பற்ற சனதா தளம் கட்சி சார்பில் எச். டி குமாரசாமியிடம் தோல்வியடைந்தார்.  
2023 ஆம் ஆண்டு நடைபெற்ற கர்நாடக சட்டப் பேரவைத் தேர்தலில் இவர் மீண்டும் இராமநகராவில் போட்டியிட்டு 5.86% வாக்குகள் வித்தியாசத்தில் வெற்றி பெற்றார்.
# இரண்டாம் இரமேசசின் மகன்களின் கல்லறை

**இரண்டாம் இரமேசசின் மகன்களின் கல்லறை** அல்லது என்பது **கேவி5** மன்னர்களின் சமவெளியில் நிலத்தடியில் அமைந்துள்ள கல் சவப்பெட்டியாகும். இது இரண்டாம் ராமேசசின் மகன்களுக்கு சொந்தமானது. 1825 ஆம் ஆண்டிலேயே கல்லறையில் பகுதியளவு அகழ்வாராய்ச்சி செய்யப்பட்டாலும், அதன் உண்மையான அளவு 1995 இல் கென்ட் ஆர். வீக்ஸ் மற்றும் அவரது ஆய்வுக் குழுவினரால் முழுமையாகக் கண்டுபிடிக்கப்பட்டது. இந்த கல்லறை இப்போது மன்னர்கள் சம்வெளியில் கண்டுபிடிக்கப்பட்ட கல்லறைகளில் மிகப்பெரியதாக அறியப்படுகிறது. 1922 இல் துட்டன்காமனின் கல்லறை கண்டுபிடிக்கப்பட்டதிலிருந்து கென்ட் ஆர். வீக்ஸின் கண்டுபிடிப்பு பள்ளத்தாக்கில் மிகவும் வியத்தக ஒன்றாகக் கருதப்படுகிறது.
# இரண்டாம் இரமேசசின் மகன்களின் கல்லறை

## வரலாறு

சமவெளியில் நுழையும் போதே இக் கல்லறை கண்டுபிடிக்கப்பட்டது. கூடுதலாக, பல நூற்றாண்டுகளாக, இது மற்ற கல்லறைகளைப் போலவே சமவெளியில் ஏற்பட்ட திடீர் வெள்ளத்தில் உருவான இடிபாடுகளால் மூடப்பட்டிருந்தது.  
ஒப்பீட்டளவில் நவீன காலங்களில் பள்ளத்தாக்கின் ஆய்வு தொடங்கப்பட்டவுடன் கல்லறை பல முறை ஆய்வு செய்யப்பட்டது. முதலில் 1825 இல் ( ஜேம்ஸ் பர்ட்டன் ), பின்னர் 1902 இல் ( ஹோவர்ட் கார்ட்டர், துட்டன்காமுனின் கல்லறையைக் கண்டுபிடித்தவர். இவர் கேவி5 ஐ குப்பை கொட்டும் இடமாக மட்டுமே பயன்படுத்தினார். ) இருப்பினும், அவர்களால் முதல் சில அறைகளுக்குள் ஊடுருவ முடியவில்லை. இதனால் அப்போது கல்லறையில் அசாதாரணமான எதையும் காணவில்லை.  
கென்ட் ஆர். வீக்ஸின் கீழ், நடைபெற்ற ஆராய்ச்சிப் பணிகளில் அதன் உண்மையான அளவு மற்றும் தன்மை கண்டறியப் பட்டது. 1987 இல் பணிகள் தொடங்கப்பட்டாலும், கல்லறையின் வெளிப்புற அறைகளில் விரிவான சுத்தம் செய்யப்பட்ட பிறகே, 1995 இல் முதல் கணிசமான கண்டுபிடிப்பு வெளிவந்தது: தோராயமாக 70 அறைகள், நீண்ட தாழ்வாரங்களில் வரிசையாக சென்று, மீண்டும் மலைப்பாதை வழியே செல்கின்றன. அறைகளின் எண்ணிக்கை தோராயமாக பாரோவின் மகன்களின் எண்ணிக்கையுடன் ஒத்துள்ளது. இந்த கண்டுபிடிப்பு உலகளாவிய பரபரப்பை ஏற்படுத்தியது. மேலும், எகிப்தியவியலில் மக்கள் ஆர்வத்தை மீண்டும் தூண்டியது. இதுவரை கிடைத்த கண்டுபிடிப்புகளில் ஆயிரக்கணக்கான பாட்ஷார்ட்கள், *உஷாப்தி*, தகரம் படிந்த மட்பாண்டங்கள், மணிகள், ஓஸ்ட்ராகா, கண்ணாடி குப்பிகள், உள்வைப்புகள் மற்றும் மரணத்திற்குப் பிந்தைய வாழ்க்கையின் கடவுளான ஒசைரிஸின் பெரிய சிலை ஆகியவை அடங்கும்.  
மேலும் அகழ்வாராய்ச்சியில் கல்லறை முதலில் நினைத்ததை விட பெரியதாக இருந்தது. ஏனெனில் இது கல்லறையின் முன்னர் கண்டுபிடிக்கப்பட்ட பகுதிகளிலிருந்து பிரிந்து, அதிக அறைகளுடன், அதிக தாழ்வாரங்களைக் கொண்டுள்ளது. 2006 ஆம் ஆண்டு வரை குறைந்தது 130 அறைகள் கண்டுபிடிக்கப்பட்டுள்ளன (அவற்றில் 7% மட்டுமே அழிந்த நிலையில் காணப்பட்டது). மேலும் கல்லறையின் எஞ்சிய பகுதிகளை அகற்றும் பணி இன்றும் தொடர்கிறது.  
இரண்டாம் ராமேசசின் கல்லறைக்கு அருகில் அமைந்துள்ள கேவி7, அவரது பெரும்பாலான குழந்தைகளின் கல்லறைகளைக் கொண்டிருந்தது. ஆண் மற்றும் பெண் இருபாலரும், குறிப்பாக அவரது வாழ்நாளில் இறந்தவர்கள். அமுன்-ஹெர்-கெபெஷெப்பின் மண்டை ஓடு துண்டுகள், மற்றவற்றுடன், உள்ளே கண்டுபிடிக்கப்பட்டு புனரமைக்கப்பட்டது.
# என். ஒய். அனுமந்தப்பா

**என். ஒய். அனுமந்தப்பா** (*N. Y. Hanumanthappa*) இந்தியாவைச் சேர்ந்த ஓர் அரசியல்வாதியாவார். 1939 ஆம் ஆண்டு செப்டம்பர் மாதம் 25 ஆம் தேதியன்று இவர் பிறந்தார். இந்தியாவின் 14 ஆவது மக்களவை உறுப்பினராக இருந்தார். கர்நாடகாவின் சித்ரதுர்கா தொகுதியை பிரதிநிதித்துவப்படுத்தினார். இந்திய தேசிய காங்கிரசு கட்சியில் உறுப்பினராக இருந்தார்.  
மக்களவைக்கு தேர்ந்தெடுக்கப்படுவதற்கு முன்பு, அனுமந்தப்பா ஒரிசா உயர் நீதிமன்றத்தின் தலைமை நீதிபதியாக பணியாற்றினார், முன்னதாக இவர் கர்நாடகா மற்றும் ஆந்திரப் பிரதேச உயர் நீதிமன்றங்களில் பணியாற்றினார்.  
அனுமந்தப்பா 2014 ஆம் ஆண்டு நடைபெற்ற மக்களவை தேர்தலில் கர்நாடகாவின் பெல்லாரி தொகுதியில் போட்டியிட்டு தோல்வியடைந்தார்.
# பிடி-07 436

முதன்மை விண்மீன் G-வகை முதன்மை-வரிசை விண்மீன், பிடி-07 436A (அகோகோதே-77A). விண்மீன் அதன் நெருங்கிய வட்டணையில் அகோகோதே-77Ab என்ற மாபெரும் கோள் எழுப்பும் ஓதங்களால் வேகமாகச் சுழன்று வருகிறது. இரண்டாம் நிலை என்பது K-வகை முதன்மை வரிசை விண்மீன். பிடி-07 436B 461 வானியல் அலகு தொலைவில் சுற்றுகிறது.
# பிடி-07 436

## கோள் அமைப்பு

2012 ஆம் ஆண்டில், வெப்பமான வியாழன் கோள் ஒத்த புறக்கோள் b மிகவும் இறுக்கமான, வட்டணையில் கண்டறியப்பட்டது. கோள் நீட்டிய வளிம உறையைக் கொண்டிருக்கலாம் மற்றும் வெகுஜனத்தை இழந்து வருகிறது. இதன் மேற்பரப்பு சமனிலை வெப்பநிலை 1715 கெ ஆகும். 2019 ஆம் ஆண்டில், இரவுநேரக் கோள் வெப்பநிலை 1786 K, . 2020 ஆம் ஆண்டில், பகல்நேரக் கோள் வெப்பநிலை 1842 கெ .  
அகோகோதே-77A பி கோள் பகுதியில் நீர் நீராவி கண்டறியப்பட்டது, இதுகரிம/ உயிரக விகிதத்தை சூரியனைப் போன்றோ அல்லது அதற்கும் குறைவாகவோ குறிக்கிறது.
# கே. இராகவேந்திரா இட்னல்

**கே. இராகவேந்திரா இட்னல்** (*K. Raghavendra Hitnal*) இந்தியாவைச் சேர்ந்த ஓர் அரசியல்வாதியாவார். 1979 ஆம் ஆண்டு சூன் மாதம் முதல் தேதியன்று இவர் பிறந்தார். கர்நாடக மாநிலத்தைச் சேர்ந்த இவர் இந்திய தேசிய காங்கிரசு கட்சியின் உறுப்பினராக இருந்தார். கொப்பல் சட்டமன்றத் தொகுதியில் இருந்து இரண்டு முறை சட்டமன்ற உறுப்பினராகத் தேற்ந்தெடுக்கப்பட்டார்.
# கே. இராகவேந்திரா இட்னல்

## தனிப்பட்ட வாழ்க்கை

இராகவேந்திர இட்னல் முன்னாள் அரசியல்வாதி யான கே.பசவராச்சு இட்னலின் மகன் ஆவார். இவர் இரச்சனா என்ற பெண்ணை திருமணம் செய்து கொண்டார். தம்பதியருக்கு ஒரு மகன் மற்றும் ஒரு மகள் உள்ளனர். இவரது சகோதரர் இராசசேகர் இட்னல் 2019 ஆம் ஆண்டு நடைபெற்ற பொதுத் தேர்தலில் கொப்பல் தொகுதியில் போட்டியிட்டு தோல்வியடைந்தார்
# கே. இராகவேந்திரா இட்னல்

## தொழில்

இராசசேகர் இட்னல் முன்னாள் முதல்வர் சித்தராமையாவின் நெருங்கிய உதவியாளர்.என்றும் அறியப்படுகிறார். 2013 & 2018 ஆம் ஆண்டுகளில் நடைபெற்ற பொதுச் சட்டமன்றத் தேர்தல்களில் கொப்பல் தொகுதியில் போட்டியிட்டு கரடி சங்கன்னா அமரப்பாவை தோற்கடித்து வெற்றி பெற்றார்.
# கெப்ளர் ஆர்வப் பொருள்(கெஆபொ)

**கெப்ளர் ஆர்வ பொருள்** (கெஆபொI) என்பது கெப்ளர் விண்வெளித் தொலைநோக்கி மூலம் கவனிக்கப்பட்ட ஒரு விண்மீனாகும், இது ஒன்று அல்லது அதற்கு மேற்பட்ட கடப்புநிலைக் கோள்களை ஓம்புவதாக கருதப்படுகிறது. கெஆபோ கள் 150,000 விண்மீன்களின் முதன்மை பட்டியலிலிருந்து வந்தவை, இதுவே கெப்ளர் உள்ளீட்டு அட்டவணையில் (கெஉப) இருந்து உருவாக்கப்படுகிறது. ஒரு கெஆபொI ஒரு குறிப்பிட்ட கால இடைவெளியைக் காட்டுகிறது, இது விண்மீனுக்கும் புவிக்கும் இடையில் ஒரு காணப்படாத கோள் கடந்து செல்வதைக் குறிக்கிறது, இது விண்மீனின் ஒரு பகுதியை மரைக்கிறது . இருப்பினும், அத்தகைய கவனிக்கப்பட்ட மங்கலானது, ஒரு கடப்புநிலைக் கோளுக்ககூறுதிப்பாடு அம்று., ஏனெனில் பிற வானியல் பொருள்கள்-பின்னணியில் ஒரு ஒளிமரைப்பு இரும விண்மீன்கள் போன்றவை ஒரு கடப்புநிலக் குறிகையைத் தெறிக்கவிடும். இந்த காரணத்திற்காக, பெரும்பாலான KOI விண்மீன்களை கோள் அமைப்புகள் கடப்பது இன்னும் உறுதிப்படுத்தப்படவில்லை.  
கெப்ளர் பணி 2009 முதல் 2013 வரை 4 ஆண்டுகள் நீடித்தது . கெப்ளர் 2 பணி அடுத்த 5 ஆண்டுகளுக்கு பணியைத் தொடர்ந்து, 2018 இல் முடிவடைந்தது. கெஆபொ 10,000 வானியல் உடல்களின் பட்டியலை வழங்குகிறது. மேலும், இவற்றில் பல புறக்கோள்கள் என உறுதிப்படுத்தப்பட்டுள்ளன, ஆனால் கெப்ளர் பணிகள் முடிவடைந்தவுடன், கெஆபொ எண்கள் அதிகரிக்கப் போவதில்லை. JWST, KOI போன்ற பொருட்களை மேம்பட்ட தொழில்நுட்ப தொலைநோக்கி வழி காண முடியும். கடந்த காலத்தை விட வேகமாக இவை புறக்கோள்கள் என்பதை உறுதிப்படுத்தலாம்.
# கெப்ளர் ஆர்வப் பொருள்(கெஆபொ)

## மேலும் பார்க்கவும்

- கெப்ளர் உள்ளீட்டு பட்டியல் (கெஉப)
- நீள்வட்டத் தளக் கெப்ளர்_உள்ளீட்டு பட்டியல்" (நீதஉப)
# சிவானந்த் பாட்டீல்

**சிவானந்த் சித்தராமகௌடா பாட்டீல்** (*Shivanand Siddaramgouda Patil*) இந்தியாவைச் சேர்ந்த ஓர் அரசியல்வாதியாவார். 1964 ஆம் ஆண்டு ஏப்ரல் மாதம் 23 ஆம் தேதியன்று இவர் பிறந்தார். கர்நாடக மாநிலத்தைச் சேர்ந்த இவர் தற்போது கர்நாடக அரசாங்கத்தில் அமைச்சரவையில் அமைச்சராகவும் பசவனா பாகேவாடியை பிரதிநிதித்துவப்படுத்தும் கர்நாடக சட்டமன்ற உறுப்பினராகவும் பணியாற்றுகிறார்.  
இரண்டாவது எச். டி. குமாரசாமி அமைச்சரவையில் அமைச்சராகவும் இருந்தார்.
# சிவானந்த் பாட்டீல்

## சர்ச்சை

2023 ஆம் ஆண்டில், விவசாயிகளின் தற்கொலைகள் அதிகரித்து வருவதற்கு மாநில அரசின் இழப்பீட்டுத் தொகை ₹5 லட்சம் ஒரு காரணியாக உள்ளது என்று கருத்து தெரிவித்து இவர் சர்ச்சையை கிளப்பினார். 2019-ஆம் ஆண்டின் தரவுகளின்படி, விவசாயிகள் தற்கொலையில் கர்நாடகா இரண்டாவது இடத்தில் இருந்தது.
# சிவானந்த் பாட்டீல்

## மேலும் பார்க்கவும்

இந்தியாவில் விவசாயிகள் தற்கொலை
# அல்லும் வீரபத்ரப்பா

**அல்லும் வீரபத்ரப்பா** (*Allum Veerabhadrappa*) இந்தியாவைச் சேர்ந்த ஓர் அரசியல்வாதியாவார். கர்நாடகாவில் இந்திய தேசிய காங்கிரசு கட்சியின் தலைவராக உள்ளார். கர்நாடக பிரதேச காங்கிரசு குழுவின் முன்னாள் தலைவராகவும் இருந்தார்.  
2016 ஆம் ஆண்டு சூன் மாதம் 10 ஆம் தேதியன்று இவர் கர்நாடக சட்ட மேலவைக்கு தேர்ந்தெடுக்கப்பட்டார். இந்திய தேசிய காங்கிரசு சட்டமன்ற உறுப்பினர்களின் 33 வாக்குகளைப் பெற்றார். குரோகோடு (பெல்லாரி) தொகுதியிலிருந்து நான்கு முறை சட்டமன்ற உறுப்பினராகவும் எசு.எம்.கிருசுணாவின் அமைச்சரவையில் அமைச்சராகவும் இருந்தார்.  
நீர்வளம், சுற்றுச்சூழல், வேளாண்மை மற்றும் சூழலியல் துறை அமைச்சராக அல்லும் வீரபத்ரப்பா இருந்தார். முன்னாள் முதல்வர் எசு.எம்.கிருசுணாவின் நெருங்கிய நண்பரான இவர் பெல்லாரியை சேர்ந்த சுரங்க உரிமையாளர். சனார்த்தன ரெட்டி வழக்கில் முக்கியப் பங்கு வகித்தார்.
# கொட்டங்குளங்கரா தேவி கோயில்

**கொட்டாங்குளங்கரா தேவி கோயில்** இந்தியாவின் கேரளாவில் சாவரா கிராமத்தில் அமைந்துள்ள சக்தியின் தாயான துர்கா பகவதி அல்லது ஆதி சக்தி தேவிக்கான இந்துக் கோயிலாகும் .
# கொட்டங்குளங்கரா தேவி கோயில்

## வரலாறு

கோயில் அமைந்துள்ள நிலம் ஒரு காலகட்டத்தில் காடுகளின் ஒரு பகுதியாக இருந்தது.அக்கம் பக்கத்திலுள்ள மாடு மேய்ப்பவர்கள் தம் கால்நடைகளை மேய்ச்சலுக்கு விடுவதற்காக அங்கு ஒன்று கூடுவார்கள்.
# கொட்டங்குளங்கரா தேவி கோயில்

## புராணம்

மாடு மேய்ப்பவர்களுக்கு அங்கு ஒரு தேங்காய் கிடைத்தது. அருகில் இருந்த கல்லில் தேங்காயை அடித்தபோது கல்லில் இருந்து ரத்தம் வழிந்தது. அந்தக் கல்லில் அமானுஷ்ய சக்திகள் இருப்பதாகவும், கோயிலைக் கட்டிய உடனேயே பூசைளைத் தொடங்க வேண்டும் என்றும் ஜோதிடர் பரிந்துரைக்கவே, அங்கு ஒரு தற்காலிக கோயிலைக் கட்டினார்கள். அங்கிருந்த முறைப்படிமாடு மேய்ப்பவர்கள் பெண் வேடமிட்டு, பூசை செய்தனர். தேங்காய் துருவலில் இருந்து தயாரிக்கப்பட்ட பால் திரவத்தை காய்ச்சி, மருந்து எண்ணெய் எடுத்து, அதை அம்மனுக்கு நைவேத்தியமாக படைத்தனர்.
# கொட்டங்குளங்கரா தேவி கோயில்

## திருவிழாக்கள்

ஆண்டுதோறும் கோட்டங்குளங்கர திருவிழா (அல்லது கொட்டாங்குளங்கர சமயவிளக்கு), குருத்தோலைப் பந்தல், ஜீவித நல்லாத்து உள்ளிட்ட விழாக்கள் கொண்டாடப்படுகின்றன.
# கொட்டங்குளங்கரா தேவி கோயில்

## மேலும் பார்க்கவும்

- கேரளாவின் கோவில்கள்
# கொட்டாரக்குளம் மகாகணபதி கோயில்

**கொட்டாரக்குளம் மகாகணபதி கோயில்** தென்னிந்தியாவின் கேரளாவில் கொல்லத்தில் உள்ள ஒரு புகழ்பெற்ற கோயிலாகும். இந்த கோயில் கொல்லம் மாநகராட்சியின் மையப் பகுதியில், கொல்லம் சிவில் நிலையத்திற்கு அருகில் அமைந்துள்ளது.
# கொட்டாரக்குளம் மகாகணபதி கோயில்

## மூலவர்

இங்கு மூலவர் விநாயகர் ஆவார். அப்பமும் மோதகம் கோயிலின் பிரசாதங்கள் ஆகும். நாகராஜா, சுவாமி ஐயப்பன் ஆகிய துணைத்தெய்வங்கள் உள்ளனர்.
# கொட்டாரக்குளம் மகாகணபதி கோயில்

## திருவிழாக்கள்

விநாயக சதுர்த்தி விழா ஆகஸ்ட் மாதம் தொடங்குகிறது. அஷ்ட திரவிய மகாகணபதி ஹோமம், கலசபூஜை, லட்சார்ச்சனை, புஷ்பாபிஷேகம் உள்ளிட்ட சடங்குகள் மேற்கொள்ளப்படுகின்றன
# கொட்டாரக்குளம் மகாகணபதி கோயில்

## தினசரி பூசை நேரங்கள்

| நிர்மால்ய தரிசனம் | 05:00 |  |
| --- | --- | --- |
| கணபதி ஹோமம் | 05:30 |  |
| உஷா பூஜை / தீபாராதனை | 07:00 |  |
| நவக்கிரகஹோம பூசை ஆரம்பம் | 08:00 |  |
| சிரப்பு / நவக்கிரஹஹோம தீபாராதனை | 10:00 |  |
| நடை மூடல் | 10:30 |  |
| நடை திறப்பு | 16:30 |  |
| தீபாராதனை | 19:00 |  |
| சிறப்பு பூசை, தீபாராதனை | 19:30 |  |
| நடை மூடப்படல் | 20:00 | } |
# கொட்டாரக்குளம் மகாகணபதி கோயில்

## மேலும் பார்க்கவும்

- கேரளாவின் கோவில்கள்
# மங்கல வைத்யா

**மங்கல வைத்யா** (*Mankala Vaidya*) இந்தியாவைச் சேர்ந்த ஓர் அரசியல்வாதியவார். கர்நாடகாவைச் சேர்ந்த இவர் தற்போது கர்நாடக அரசாங்கத்தில் அமைச்சரவையில் ஓர் அமைச்சராகவும், பட்களா சட்டமன்றத் தொகுதியை பிரதிநிதித்துவப்படுத்தும் கர்நாடக சட்டமன்ற உறுப்பினராகவும் பணியாற்றுகிறார்.  
2013 ஆம் ஆண்டு நடைபெற்ற கர்நாடக சட்டப் பேரவைத் தேர்தலில் பட்கல் - ஒன்னாவர் சட்டமன்றத் தொகுதியில் சுயேச்சை வேட்பாளராகப் போட்டியிட்டு 37,319 வாக்குகள் பெற்று வெற்றி பெற்றார். பின்னர் 2014 ஆம் ஆண்டில் இந்திய தேசிய காங்கிரசு கட்சியில் சேர்ந்தார்  
25 பிப்ரவரி 2018 ஆம் ஆண்டு பிப்ரவரி மாதம் 25 ஆம் தேதியன்று உத்தர கன்னடா மாவட்டத்தின் ஓசாத்து கிராமத்தில் ஒரு பொது நிகழ்ச்சியின் போது படுகொலை முயற்சியில் இருந்து தப்பினார்.
# பணக்கட்டோடில் தேவி கோயில்

**பனக்கட்டோடில் தேவி** கோயில் இந்தியாவில் கேரளாவின் கொல்லம் மாவட்டத்தில் உள்ள சாவரா தெக்கும்பாகோம் கிராமத்தில் உள்ள ஒரு இந்து கோவில் . இக்கோயிலின் மூலவர் துர்க்கை ஆவார். கேரள திருவிதாங்கூர் தேவஸ்வம் போர்டால் இக்கோயில் நிர்வகிக்கப்படுகிறது.  
மேட பரணியில் நடைபெறும் *தாலப்பொலியும்*, ஆண்டுதோறும் ஏப்ரல் மற்றும் மே மாதங்களில் நடைபெறும் திருவிழாவும் இங்கு புகழ் பெற்றதாகும்.
# பணக்கட்டோடில் தேவி கோயில்

## வரலாறு

இக்கோயில் தென் கேரளாவில்சாவர தெக்கும்பாகோம் என்னுமிடத்தில் உள்ள உள்ள ஒரு பழமையான, பிரபலமான இந்துக்கோயில் ஆகும். இக்கோயில் உருவானதற்கான வரலாற்று ஆதாரங்கள் எதுவும் கிடைக்கப்பெறவில்லை. ஆனால் இது 1000 ஆண்டுகள் பழமையானது என நம்பப்படுகிறது. ஒருமுறை பிராமண இளைஞன் இங்கு வந்தபோது, கோயிப்புறத்து நம்பீசன் ஆசாரி என்ற கைதேர்ந்த தச்சரைச் சந்தித்தான். அவர்கள் அங்கு ஒரு கோயில் கட்ட திட்டமிட்டனர். ஆசாரி கோவிலுக்கான அமைப்பை உருவாக்க, அந்த பிராமண இளைஞன் இந்த கோயிலுக்கு பத்ரகாளி'யை வரவழைத்தான். தொடர்ந்துபல்வேறு பகுதிகள் கட்டப்பட்டு, ஏராளமான பக்தர்கள் கோயிலுக்கு வர ஆரம்பித்தனர். இக்கோயிலானது வலையப்பள்ளி குடும்ப சொத்தில் கட்டப்பட்டதாகும். 'மஞ்சிப்புழ தம்புரான்' மேற்பார்வையில் கோயில் கட்டப்பட்டதாகவும் சில தரவுகள் கூறுகின்றன. 1946 மலையாள சகாப்தம் அல்லது கொல்லம் ஆண்டு 1121இல் திருவிதாங்கூர் அரசால் இக்கோயில் நிர்வாகம் ஏற்றுக்கொள்ளப்பட்டது.
# பணக்கட்டோடில் தேவி கோயில்

## அமைவிடம்

இக்கோயில் புவியியல் ஒருங்கிணைப்பில் அமைந்துள்ளது. அருகிலுள்ள விமான நிலையம் திருவனந்தபுரம் ஆகும். அருகிலுள்ள புகைவண்டி நிலையம் கொல்லம் ரயில்வே ஸ்டேசன் (18 கி.மீ.) ஆகும். சாலை வழியாக எளிதில் இவ்விடத்தை அடையலாம்.
# திரு ஆறாட்டு மதநாடா, மைலக்காடு

**திரு ஆறாட்டு மதநாடா** இந்தியாவில் கேரளாவில் உள்ள கொல்லம் மாவட்டத்தில் உள்ள மயிலக்காட்டில் உள்ள சிவன் கோயிலாகும். இக்கோயில் தேசிய நெடுஞ்சாலை 47- ல் சாத்தனூருக்கும் கொட்டியத்திற்கும் இடையே உள்ள மயிலக்காடு அருகே உள்ளது. இந்தப் பழமையான கோயிலில், சிவபெருமான் ஒரு ஆலமரத்தடியில் உள்ளார். பல நூற்றாண்டு காலவரலாற்றைக் கொண்ட இக்கோயிலின் திருவிழா கொல்லம் மாவட்டத்தில் நன்கு அறியப்பட்டதாகும்.
# திரு ஆறாட்டு மதநாடா, மைலக்காடு

## உச்சர விழா

கேரளாவில் குறிப்பாக கொல்லம் மாவட்டத்தில் உச்சர திருவிழா மிகவும் புகழ்பெற்றதாகும்.  
ஓணத்தின் பாதியான மகரம் 28 அன்று உச்சர விழாவாகக் கருதப்படுகிறது. கோயிலில் இது ஒரு பாரம்பரிய விழாவாகும். திருமுடி எழுநல்லாத் என்பதானது விழாவின் முக்கிய அம்சமாகக் கருதப்படுகிறது. இவ்விழாவின்போது கோயில் பூசாரி விலையுயர்ந்த தொப்பியை தலையில் அணிந்துகொண்டு, பெரிங்காபுரத்தில் வெறுங்காலுடன் நடந்து வருவார்.
# திரு ஆறாட்டு மதநாடா, மைலக்காடு

## அமைவிடம்

மைலக்காடு, இத்திக்கரை வழியாக இக்கோயிலை அடையலாம். அருகிலுள்ள ரயில் நிலையங்கள் கொல்லம் சந்திப்பு ரயில் நிலையம், பரவூர் ரயில் நிலையம் ஆகியவையாகும். கடல் மட்டத்திலிருந்து 31.33 மீ என்ற புவியியல் ஆயங்களுடன் இந்த கோயில் அமைந்துள்ளது
# திரு ஆறாட்டு மதநாடா, மைலக்காடு

## மேலும் பார்க்கவும்

- கோவிலின் வலைப்பதிவு
# வலிய கூனம்பைக்குளம் கோயில்

**வலிய கூனம்பைக்குளம் கோயில்** இந்தியாவில் கேரளாவின் கொல்லம் மாவட்டத்தில் வடக்கேவிளை அருகே உள்ள கூனம்பைக்குளத்தில் அமைந்துள்ள ஒரு இந்து கோயில் ஆகும். **வலிய கூனம்பைக்குளம் கோயில்** என்றும் அழைக்கப்படுகின்ற இக்கோயில் கேரளாவின் மிகப் பழமையான கோயில்களில் ஒன்றாகும். இதன் மூலவர் பத்ரகாளி ஆவார். அவரை *கூனம்பைகுளத்தின் தாய் என்று குறிப்பிடும் வகையில்* 'கூனம்பைகுளத்தம்மா' என்று கூறுகின்றனர். இக்கோயில் வலிய கூனம்பைக்குளம் பத்ரகாளி க்ஷேத்ரா அறக்கட்டளையின் கட்டுப்பாட்டில் இக்கோயில் உள்ளது. இந்த அறக்கட்டளையின் நிர்வாகத்தில் கொல்லம் மாவட்டத்தில் உள்ள பாரிப்பள்ளியில் வலியா கூனம்பைகுலதம்மா பொறியியல் மற்றும் தொழில்நுட்பக் கல்லூரி (VKCET) என்ற பொறியியல் கல்லூரி இயங்கிவருகிறது.
# வலிய கூனம்பைக்குளம் கோயில்

## விழாக்கள்

இக்கோயிலில் தினசரி வழிபாடு உள்ளூர் நேரப்படி காலை 04:00 மணிக்கு தொடங்கி 21:00 மணிக்கு நிறைவடைகிறது. இக்கோயிலின் முக்கியமான ஆண்டு விழாவானது, கொல்லம் காலத்தில் பிப்ரவரி அல்லது மார்ச் மாதத்துடன் தொடர்புடைய கும்பத்தின் பரணி நட்சத்திரத்தில் நடைபெறுகிறது. அதனை 'கும்ப பரணி மகோல்சவம்' என அழைக்கின்றனர். ஆண்டுதோறும் நடைபெறுகின்ற சந்திரப் பொங்கல் விழாவில் ஆயிரக்கணக்கான பெண்கள் கலந்து கொள்கின்றனர்.
# தப்ரைசு சம்சி

**தப்ரைசு சம்சி** (*Tabraiz Shamsi*, பிறப்பு: 18 பெப்ரவரி 1990) தென்னாப்பிரிக்கத் துடுப்பாட்ட வீரர். இவர் வலக்கை மட்டையாட்டமும், இடது-கை வழமையில்லாச் சுழல் பந்துவீச்சும் விளையாடுபவர். தனது முதலாவது பன்னாட்டு ஒருநாள் போட்டியில் 2016 சூன் 7 இல் ஆத்திரேலியாவுக்கு எதிராக விளையாடினார்.
கிற்கு பந்து வீசுகிறார் (2016).]]
சம்சி தனது முதலாவது தேர்வுப் போட்டியை ஆத்திரேலியாவுக்கு எதிராக 2016 நவம்பர் 24 இல் விளையாடினார். தனது முதலாவது தேர்வில் நேத்தன் லியோனின் இலக்கை வீழ்த்தினார்.
# விமப 480

**விமப 480 (MWC 480)** என்பது ஒரு ஒற்றை விண்மீனாகும். இது ஆயன் விண்மீன் குழுவில் சுமார் 500 ஒளி ஆண்டுகள் தொலைவில் உள்ளது. இது டாரசு -ஆயன் நட்சத்திரம்-உருவாக்கும் பகுதியில் அமைந்துள்ளது. கதிர்நிரலில் பொலிவான நீரக வரிகளைக் கொண்ட B மற்றும் A விண்மீன்களின் வில்சன் மலைப் பட்டியலை இந்தப் பெயர் குறிக்கிறது. 7.62 என்ற தோற்றப் பொலிவுப் பருமையுடன், இது வெற்றுக் கண்ணால் பார்க்க முடியாத அளவுக்கு மங்கலாக உள்ளது.
# விமப 480

## பான்மைகள்

விமப 480 என்பது ஒரு இளம் எர்பிக் Ae/Be வகை விண்மீன் ஆகும், இது A அல்லது B நிறமாலை வகைகளைக் கொண்ட இளம் விண்மீன்களின் ஒரு வகுப்பாகும், ஆனால் அவை மிகவும் இளமையாக இருக்கின்றன.  
விமப 480 ஆனது ஒரு முன்-முதன்மை வரிசை எர்பிக் Ae/Be வகை விண்மீனின் வழக்கமான எக்சுக்கதிர் உமிழ்வைக் கொண்டுள்ளது, ஆனால் அதிக ஒளிமின்னழுத்த உறிஞ்சுதல் அளவைக் கொண்டுள்ளது. இது ஒரு வளிமத் தூசி உறையைக் கொண்டுள்ளது. சூரியனின் பொருண்மை 11% கொண்ட ஒரு முன்கோள் வட்டால் சூழப்பட்டுள்ளது. வட்டு சுமார் 148° இருப்புக் கோணத்தில் பார்வைக் கோட்டை நோக்கி 37° சாய்ந்துள்ளது. அலகாமா பெருமிமீ அணி (Atacama Large Millimeter/submillimeter Array) தொலைநோக்கியைப் பயன்படுத்தும் வானியலாளர்கள் விமப 480 விண்மீனைச் சுற்றியுள்ள முன்கோள் வட்டில் அதிக அளவு மெத்தில் சயனைடு (CH <sub>3</sub> CN) என்ற சிக்கலான கரிம மூலக்கூறைக் கொண்டிருப்பதைக் கண்டறிந்துள்ளனர். வட்டில் ஐதரசன் சயனைடு (HCN) கண்டறியப்பட்டது. கோள் உருவானதற்கான அறிகுறிகள் எதுவும் இதுவரை கண்டறியப்படவில்லை.
# விமப 480

## கோள் அமைப்பு

2021 ஆம் ஆண்டில், விண்மீன் சூழ் வளிம வட்டின் வளிமப் பாய்வுப் படிமமாக்கம், விண்மீனில் இருந்து சுமார் 245 வானியல் அலகு தொலைவில் வியாழன் பொருண்மை கோள் ஒன்று இருப்பதை பரிந்துரைத்தது.
# கட்டுச்சோறு

**கட்டுச்சோறு** என்பது பயணத்தின் போது வழியில் உண்ண கொண்டு செல்லப்படும் உணவாகும். இது விரைவில் கெடாத தன்மைக் கொண்டதாக இருக்கும். கட்டுச்சோறுக்கு **கட்டமுது, கட்டுச்சாதம், வழிநடை உணவு, வழிச்சோறு, பொதிச்சோறு** போன்ற பெயர்களும் உண்டு. பயணத்தின்போது வழியில் நீர்நிலையுள்ள பகுதியில் மரநிழலுள்ள குளிர்ச்சியான இடத்தில் இளைப்பாறி கட்டுச்சோற்றை பிரித்து உண்பர்.
# கட்டுச்சோறு

## வரலாறு

கட்டுச்சோறு என்பது தமிழர் வாழ்வில் பழங்காலத்தில் இருந்தே இருந்து வருகிறது. சிந்தாமணி நிகண்டில் *தோட்கோப்பு* என்ற சொல் கட்டுச்சோறு என்ற பொருளில் கையாளப்பட்டுள்ளது. அரிசி பயன்பாடு தமிழ்நாட்டின் அனைத்து பகுதிகளிலும் பரவலான பயன்பாட்டுக்கு வரும் முன்பு கட்டுச்சோறில் சிறுதானியங்கள் முதன்மை இடத்தை வகித்தன. கட்டுச்சோற்றை காடு, மலை போன்றவற்றின் வழியாக கொண்டு செல்லும்போது தீய ஆவிகள் போன்றவை அண்டாமல் இருக்க கட்டுச்சோற்றுடன் அடுப்புக்கரியை வைப்பர்.  
பிராமணர் போன்ற சில சாதியினரின் திருமணங்களில் திருமணத்துக்கு வந்து நிகழ்வுகளை முடித்துக் கொண்டு செல்லும் உறவினர்களுக்கு திருமண வீட்டார் கட்டுச்சாதத்தை கட்டிக் கொடுத்து அனுப்பும் வழக்கம் தற்போதும் காணப்படுகிறது.
# என்கைட்ரா

***என்கைட்ரா*** என்பது மசுதெலிட் பேரினமாகும். இதில் கடற்கீரி மற்றும் அழிந்துபோன இரண்டு சிற்றினங்களும் உள்ளன. இது புனோடோன்ட் கடற்நாய் குழுவின் ஒரே பேரினமாகும். இது வட்டமான பல் முனைகளுடன் கூர்மையில்லா கோரைப்பல்லினைக் கொண்ட நீர் நாயாகும்.  
பிளியோசீன் காலத்தில் தோராயமாக 5 ஆயிரம் ஆண்டுகளுக்கு முன்னர் கடல் நீர்நாய்கள் மற்ற நீர்நாய்களிலிருந்து வேறுபட்டிருக்கலாம். மியோசீனின் பிற்பகுதியிலும் ஆரம்பக்கால பிளியோசீன் சகாப்தத்திலும் வட அமெரிக்காவைச் சேர்ந்த ஒரு மழுங்கிய பல் நீர்நாயுடன் நெருங்கிய தொடர்புடைய *என்கைட்ரிதெரியத்திலிருந்து* தோன்றியிருக்கலாம்.  
அறியப்பட்ட மிகப் பழமையான பேரினமான *என்கைட்ரா ரீவி* அத்லாந்திக்கில் தோன்றியது. இது கடல் நீர்நாய்கள் தோன்றிய இடமாக இருக்கலாம் என்று கூறப்படுகிறது. ஏறத்தாழ 2 மில்லியன் ஆண்டுகளுக்கு முன்பு *என்கைட்ரா* பரம்பரை அமைதிப் பெருங்கடலின் வட பகுதியில் தனிமைப்படுத்தப்பட்டது எனத் தொன்மச் சான்றுகள் தெரிவிக்கின்றன. இப்போது அழிந்துபோன *என்கைட்ரா மேக்ரோடாண்டா* மற்றும் நவீன கடல் நீர்நாய் உருவானது என்று புதைபடிவ சான்றுகள் சுட்டிக்காட்டுகின்றன.
# கெஆபொ-5

**கெஆபொ-5** *(KOI-5)* என்பது மூவிண்மீன்களைக் கொண்ட மும்மை விண்மீன் அமைப்பாகும். இந்த அமைப்பைக் கெஆபொ-5 A, கெஆபொ-5 B, கெஆபொ-5 C, ஆகிய விண்மீன்கள் 1,870 ஒளி ஆண்டுகள் தொலைவில் சுற்றி வருகின்றன.  
கெஆபொ-5A விண்மீனுக்கு இரண்டு மங்கலான விண்மீன் இணைகள் 2016 இல் கண்டுபிடிக்கப்பட்டன. கெஆபொ-5 A, கெஆபொ- B ஒன்றையொன்று 29 ஆண்டுகள் வட்டணை அலைவுநேரத்தில் சுற்றுகின்றன, மேலும் கெஆபொ-5 C ஒவ்வொரு 400 ஆண்டுகள் வட்டணை அலைவுநேரத்தில் A, Bஆகிய விண்மீன்களைச் சுற்றி வருகிறது. KOI-5C நிகழ்தகவு 99.98% உடன் முதன்மை விண்மீன் இணையுடன் புறநிலையாக தொடர்புடையது.
# கெஆபொ-5

## கோள் அமைப்பு

KOI-5 இன் நட்சத்திரங்களில் ஒன்றைச் சுற்றி வரும் இரண்டு கோள்கள் கெப்ளர் தரவுகளின் அடிப்படையில் 2009 முதல் கருதப்பட்டன, ஆனால் கெஆபொ-5Ab கோள் KOI-5A விண்மீனைச் சுற்றி வருவதை TESS தீர்மானித்த பிறகு ஜனவரி 2021 இல் உறுதிப்படுத்தப்பட்டது. இந்தப் புறக்கோள் கண்டுபிடிப்பு சமூகத்தில் ஆர்வத்தை ஏற்படுத்தியது, ஏனெனில், இதன் வட்டணைத்தளம் நெருங்கிய விண்மீனுடன் மையப்பிறழ்வுடன் இருந்தது தான். இது கெஆபொ-5Ab ஐ அதன் வளர்ச்சியின்போது ஈர்ப்பு உதைப்பை வழங்கியது, இதன் விளைவாக தற்போதைய வட்டணையில் மையம்பிறழ்ந்து உள்நோக்கி இடம்பெயர்ந்தது. இருப்பினும், இந்தக் கோளின் உறுதிப்படுத்தல் இதுவரை எந்த இணை மதிப்பாய்வு செய்யப்பட்ட இதழிலும் வெளியிடப்படவில்லை.  
இரண்டாவது கோள் ஒன்றும் தொடக்கத்தில் இருப்பதாக கருதப்பட்டு, ஆனால் பின்னர் பிழையானது என்று கண்டறியப்பட்டது.  
'''
# கெஆபொ-74

**கெஆபொ-74 (KOI-74)** ( KIC6889235 ) என்பது சிக்னசு விண்மீன் தொகுப்பில் உள்ள ஒரு ஒளிமறைப்பு இரும விண்மீனாகும். முதன்மை நட்சத்திரம் கெ வெப்பநிலையுடன் A-வகை முதன்மை வரிசை விண்மீனாகும். இது கெப்ளர் திட்டத்தின் நோக்கீட்டுத் துறையில் உள்ளது. மேலும், முதன்மை விண்மீனை விட சிறியதாகவும் வெப்பமாகவும் இருக்கும். இதன் வட்டணையில் இணைக் கோளை வைத்திருப்பதும் உறுதியானது.